CELEX: C2004/314/08
Language: da
Date: 2004-12-18 00:00:00
Title: Sag C-441/04: Anmodning om præjudiciel afgørelse forelagt ved afgørelse afsagt den 13. august 2004 af Landesgericht Klagenfurt/Østrig i sagen A-Punkt Schmuckhandels GesmbH mod Claudia Schmidt

18.12.2004   
            
            
               DA
            
            
               Den Europæiske Unions Tidende
            
            
               C 314/5
            
         Anmodning om præjudiciel afgørelse forelagt ved afgørelse afsagt den 13. august 2004 af Landesgericht Klagenfurt/Østrig i sagen A-Punkt Schmuckhandels GesmbH mod Claudia Schmidt
   (Sag C-441/04)
   (2004/C 314/08)
   Ved afgørelse afsagt den 13. august 2004, indgået til Domstolens Justitskontor den 21. oktober 2004, har Landesgericht Klagenfurt (Østrig) i sagen A-Punkt Schmuckhandels GesmbH mod Claudia Schmidt forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal artikel 28 EF og 30 EF fortolkes således, at disse bestemmelser sikrer sagsøgte retten til inden for rammerne af sin erhvervsvirksomhed at forhandle sølvsmykker ved at opsøge private med det formål at sælge og optage bestillinger på sølvsmykker?
            
         
               2)
            
            
               Såfremt dette spørgsmål skal besvares bekræftende, udgør en medlemsstats retsforskrifter, der forbyder en form for forhandling af sølvsmykker, hvor private opsøges med det formål at sælge og optage bestillinger på sølvsmykker, da en restriktion for de frie varebevægelser i artikel 28 EF's og 30 EF's forstand?
            
         
               3)
            
            
               Såfremt dette sidste spørgsmål også skal besvares bekræftende, er en national bestemmelse, der i strid med artikel 28 EF og 30 EF forbyder forhandling af sølvsmykker ved at opsøge private med det formål at sælge henholdsvis optage bestillinger på sølvsmykker, da ikke til hinder for individets ret til at forhandle sølvsmykker ved at opsøge private med det formål at sælge og optage bestillinger på sølvsmykker?